Lečvērta
Lečvērtas Dārzu pilsēta (angļu: Letchworth Garden City) ir pilsēta Anglijas dienvidaustrumos, Hārtfordšīras grāfistē, Ziemeļhārtfordšīras distrikta administratīvais centrs. Atrodas grāfistes ziemeļos 29 km no grāfistes centra Hārtfordas un 62 km no valsts galvaspilsētas Londonas centra. Lečvērta ir pasaulē pirmā pēc dārzu pilsētas koncepcijas būvētā pilsēta, kas vēlāk iedvesmoja citas plānotās pilsētas, tajā skaitā Velinu Anglijā, Kanberu Austrālijā un Tapiolu Somijā.